**NEĮGALIŲJŲ REIKALŲ TARYBA**

**POSĖDŽIO PROTOKOLAS**

2018-11-13 Nr. TAR1-154

Klaipėda

Posėdis įvyko 2018-10-31, posėdžio pradžia 14:00 val. iki 15:15 val.

Posėdžio pirmininkas: Kazys Bagdonas.

Posėdžio sekretorė Jurgita Šekštėnienė.

Dalyvauja: Danutė Daukantienė, Aušra Dragašienė, Saulius Liekis, Audronė Liesytė, Tomas Meškinis, Nina Puteikienė, Adolfas Ruškys, Janina Tulabienė, Laima Stelingienė.

DARBOTVARKĖ:

1. Dėl pasiruošimo konferencijai „Žmonių su negalia darbo galimybės Klaipėdos mieste“.
2. Kiti klausimai.
3. SVARSTYTA. Pasiruošimas konferencijai „Žmonių su negalia darbo galimybės Klaipėdos mieste“.

Pirmininkas Kazys Bagdonas pasiūlė visiems tarybos nariams apgalvoti ir teikti siūlymus planuojamai Neįgaliųjų konferencijai.

Tomas Meškinis pasiūlė pasikviesti svečių Seimo narius Justiną Džiugelį, Aušrą Maldeikienę. Taip pat būtinai pakviesti Liną Kukuraitį Socialinės apsaugos ir darbo ministrą, kuris pasakytų pranešimą apie žmonių su negalia įdarbinimo galimybes Lietuvoje.

Nina Puteikienė paprašė vieną pranešimą pasisakyti iš savosios praktikos, Adolfo Ruškio, bei Jūratės Ruškės, kokia yra reali situacija įsidarbinti žmonėms su negalia, kokia yra geroji patirtis.

Pirmininkas pasiūlė pasikviesti keletą įmonių UAB Rimi Lietuva, UAB Regseda, kurios dirba su neįgaliaisiais jos taip pat galėtų pasisakyti apie įdarbinimo galimybės. Taip pat Klaipėdos teritorinės darbo biržos atstovą, kuris galėtų pateikti duomenis kiek buvo įdarbinta žmonių su negalia per keletą metų, Neįgalumo ir darbingumo nustatymo tarnyba, Lietuvos neįgaliųjų forumo atstovą.

Kazys Bagdonas pasiūlė konferencijos pavadinimą: „Žmonių su negalia integracija į darbo rinką, geroji patirtis“.

Nina Puteikienė pasiūlė, kitais metais kreiptis į Klaipėdos miesto tarybą su prašymu, kad skirtų nemokamai salę šiai konferencijai.

Danutė Daukantienė išsiuntinės informaciją su prašymu socialinėms įstaigoms paruošti stendus su informacija neįgaliesiems, kurie konferencijos metu susipažins su jų teikiamomis paslaugomis, taip pat su darbo pasiūlymais.

Vyko diskusija.

NUTARTA:

1. Konferencija vyks gruodžio 5 d. 10 val.
2. Konferenciją ves Kazys Bagdonas.
3. Danutė Daukantienė išsiųs socialinėms įstaigoms kvietimus paruošti stendus konferencijos metu su informacija apie jų teikiamas paslaugas ir t.t. kontaktus persiųs pirmininkui.
4. Kvietimus į konferenciją išsiųs pirmininkas.
5. Kiti klausimai.

Janina Tulabienė pakvietė Neįgaliųjų reikalų tarybos narius į Neįgaliųjų šventę kuri vyks gruodžio 3 d. Taip pat išsakė savo nuomonę dėl baseino. Norint patekti neįgalusis į baseiną turi atvykti pats negali jo užregistruoti įstaiga. O tai sukelia daug nepatogumų, nes atvykęs registracijai neįgalusis pralaukia eilėje daigiau kaip dvi valandas. O tai sukelia daug nepatogumu. Pasiūlė šį klausimą aptarti sekančio posėdžio metu.

NUTARTA:

Informacija išklausyta.

Posėdžio pirmininkas Kazys Bagdonas

Posėdžio sekretorė Jurgita Šekštėnienė